b'\n_START_ARTICLE_\nMare Ruusalepp\n_START_PARAGRAPH_\nMare Ruusalepp (aastani 1969 Kukk; s\xc3\xbcndinud 10. m\xc3\xa4rtsil 1943 Tartus) on Eesti astrof\xc3\xbc\xc3\xbcsik.\n_START_SECTION_\nElulugu\n_START_PARAGRAPH_\nMare Ruusalepp on r\xc3\xa4tsepa t\xc3\xbctar ja Arno Ruusalepa ema._NEWLINE_1961 l\xc3\xb5petas ta Elva Keskkooli ja 1968 Tartu \xc3\x9clikooli astrof\xc3\xbc\xc3\xbcsikuna. 1983 kaitses ta Eesti NSV TA Astrof\xc3\xbc\xc3\xbcsika ja Atmosf\xc3\xa4\xc3\xa4rif\xc3\xbc\xc3\xbcsika Instituudis f\xc3\xbc\xc3\xbcsika-matemaatikakandidaadi kraadi v\xc3\xa4itekirjaga "O\xd0\xbf\xd1\x80\xd0\xb5\xd0\xb4\xd0\xb5\xd0\xbb\xd0\xb5\xd0\xbd\xd0\xb8\xd0\xb5 \xd1\x83\xd0\xb3\xd0\xbb\xd0\xb0 \xd0\xbd\xd0\xb0\xd0\xba\xd0\xbb\xd0\xbe\xd0\xbd\xd0\xb0 \xd0\xb8 \xd1\x81\xd0\xba\xd0\xbe\xd1\x80\xd0\xbe\xd1\x81\xd1\x82\xd0\xb8 \xd0\xb2\xd1\x80\xd0\xb0\xd1\x89\xd0\xb5\xd0\xbd\xd0\xb8\xd1\x8f \xd0\x920-\xd0\x923 \xd0\xb7\xd0\xb2\xd0\xb5\xd0\xb7\xd0\xb4"._NEWLINE_1968\xe2\x80\x9374 oli Ruusalepp Tartu Observatooriumi insener, 1974\xe2\x80\x9395 nooremteadur ja teadur, 1995. aastast teadussekret\xc3\xa4r. Ta on koostanud "T\xc3\xa4hetorni kalendrid" aastateks 2007-09 ja 2011. Samuti juhib ta MT\xc3\x9c-d Stellaarium, mis toetab loodusteaduslikku kooliharidust ja populariseerib teadust._NEWLINE_Ta on Zonta Internationali Tartu klubi asutajaliige._NEWLINE_2008. aastal p\xc3\xa4lvis Mare Ruusalepp Eesti Teaduste Akadeemia ja sihtasutuse Archimedes teaduse populariseerimise preemia. 2015. aastal anti talle ka Tiiu Silla nimeline elut\xc3\xb6\xc3\xb6preemia pikaajalise teaduse ja tehnoloogia s\xc3\xbcstemaatilise populariseerimise eest.\n_START_SECTION_\nTeadust\xc3\xb6\xc3\xb6\n_START_PARAGRAPH_\nMare Ruusalepa peamised uurimisvaldkonnad on mittestatsionaarsete t\xc3\xa4htede f\xc3\xbc\xc3\xbcsika, Be-t\xc3\xa4htede p\xc3\xb6\xc3\xb6rlemine ja noovade keemilise koostis. Ta on avaldanud 23 teadustr\xc3\xbckist.'